Esmalt keeldub Paet kindlalt kogu juhtunut skandaaliks nimetamast. Ma jätkuvalt olen seisukohal, et see on selline tormikene veeklaasis, et tegelikult, kui vaadata ikkagi asja lähemalt, siis see sisu kindlasti ei vääri sellist tohutut elevust, mis siin on puhkenud. Välisministri aadressil on kostnud mitmeid süüdistusi, mille hulgas on kõlanud ka terminid valetamine ja vassimine. Urmas Paet. Ma ei võta mingil juhul omaks mingit juttu valetamisest või vassimisest, sest ma ei ole midagi sellist rääkinud, nagu mulle üritatakse suhu panna. Ning Paet lisab Kõikvõimalikud tegelased, kellel ei ole olnud mingit puutumust selle teemaga, on võtnud seisukohti küll vassimises ja valetamises ja milles iganes ja, ja sisuliselt süvenemata, millega siis üldse tegelikult lugu on. Nii et mis puudutab ka seda selgroogsuse või, või rootuse teemat, siis ka selle ettepaneku tegemisel välisministeerium sellest analüüsist, et see ettepanek on Eesti välispoliitika ja julgeolekupoliitika huvides ja ennekõike seetõttu, et me ei taha, et Schengeni viisaruum Schengeni viisakeeldude süsteem nõrgeneks, et see on meile pikemas perspektiivis väga halb areng. Täna kohtus Urmas Paet Riigikogu väliskomisjoni liikmetega kestis see pea kaks tundi. Küsisin komisjoni aseesimehelt Enn Eesmaalt, kas tema jaoks läks olukord selgemaks? See on üks neid olukordi, mis läheb iga päevaga pisut keerulisemaks ja kuna on nii mõnedki jutuajamised, nii mõnedki küsimused, sellised, mis piirnevad antud ministri ütlusega, et see on nii ja seda on teistpidi praktiliselt võimatu tõestada siis lõppkokkuvõttes see taandub ikkagi usaldamise ja umbusaldamise küsimuseks. Mis saab aga opositsiooni umbusaldusavaldusest? Konkreetselt Keskerakonna fraktsiooni tuleb homme hommikul nii Rein Lang kui ka Urmas Paet ja pärast seda siis juba fraktsioon, kujundab oma otsuse ja ma tean, et siin on teisigi inimesi veel liikumas fraktsioonides. Nii et väga paljud ei ole veel lõplikult otsustanud, mida ja mismoodi käituda. Välisminister Urmas Paet näeb lõpuks ka kogu loos positiivset külge. On isegi hea, et, et see diskussioon täna Eestis on alanud teemal kuidas siis selliste viisakeeldudega käituda. Võib-olla ka tulevikus sarnastes olukordades, sest fakt on see, et me oleme Schengeni uus liige, seal on oma tavad, see on meile esmakordne, kus kõigepealt on siis poliitikud nii-öelda pandud viisakeelu nimekirja ja, ja nüüd käsitleme siis ka neid tavasid, mis tegelikult seal Schengeni viisasüsteemi puhul on Euroopa liidus on, nii et ma arvan, et tuleviku jaoks ei ole tegelikult isegi sugugi halb see diskussioon praegu, et, et need praktikad paika panna.
Välisminister Urmas Paet selgitab viisaskandaali tagamaid ja Keskerakonna esindaja Enn Eesmaa nende suhtumist.